फ़ुटबाल एगो चौकोर मैदान में खेलल जाला जवन 90 से 120 मीटर लम्बा आ 45 से 90 मीटर चाकर होला। दुनो लंबाई वाला छोर पर गोल पोस्ट होला। ए गो टीम में गोलकी के ले के इगारह गो खेलाड़ी होला। टीम क सारा खिलाड़ी आपस में मिल के चालाकी से ई कोसिस करेलन कि सामने वाला गोल पोस्ट में गेना मार दिहल जाय। एही के गोल कइल कहल जाला। ए गो टीम में इगारह गो खेलाड़ी होला जवना में ए गो गोलकी अइसन होला जे गेना के अपनी पेनाल्टी एरिया की भीतर हाथ से पकड़ सके ला नाहीं त बाकी कौनो खेलाडी के गेना के हाथ से ना छुए के रहेला। ए तरे दुनो टीम की बिचा में कम्पटीशन होला कि कवन टीम ढेर गोल क देले। अगर निश्चित समय में दुनों में से कौनो टीम गोल ना का पावेले चाहे दूनो क गोल बराबर हो जाला त अधिका टाइम दिहल जाला। जब अधिकवो टाइमवा खतम हो जाला तब फिर फैसला पेनाल्टी शूट से होला।